CELEX: 62018TN0401
Language: et
Date: 2018-07-03 00:00:00
Title: Kohtuasi T-401/18: 3. juulil 2018 esitatud hagi – SFIE-PE versus parlament

8.10.2018   
            
            
               ET
            
            
               Euroopa Liidu Teataja
            
            
               C 364/13
            
         
      3. juulil 2018 esitatud hagi – SFIE-PE versus parlament
      (Kohtuasi T-401/18)
      (2018/C 364/13)
      Kohtumenetluse keel: prantsuse
      
         Pooled
      
      
         Hageja: Syndicat des fonctionnaires internationaux et européens – Section du Parlement européen (SFIE-PE) (Brüssel, Belgia) (esindaja: advokaat L. Levi)
      
         Kostja: Euroopa Parlament
      
         Nõuded
      
      Hageja palub Üldkohtul:
      
                  —
               
               
                  tunnistada käesolev hagi vastuvõetavaks ja põhjendatuks;
               
            
                  —
               
               
                  sellest tulenevalt:
                  
                              —
                           
                           
                              tühistada 2. juuli 2018. aasta otsus, mis puudutab tõlkide tööle kutsumist 3. juulil 2018, ning hilisemad otsused, mis puudutab tõlkide tööle kutsumist 4., 5., 10. ja 11. juulil 2018;
                           
                        
                              —
                           
                           
                              mõista kostjalt välja hüvitis mittevaralise kahju eest, mille suurus on ex aequo et bono hinnatuna 10 000 eurot;
                           
                        
                              —
                           
                           
                              mõista kõik kohtukulud välja kostjalt.
                           
                        
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimese väite kohaselt on rikutud kollektiivselt tegutsemise õigust ning õigust olla informeeritud ja ära kuulatud, mis on sätestatud põhiõiguste harta artiklites 28 ja 27 ning Euroopa Parlamendi ja nõukogu 11. märtsi 2002. aasta direktiivis 2002/14/EÜ, millega kehtestatakse töötajate teavitamise ja nõustamise üldraamistik – Euroopa Parlamendi, nõukogu ja komisjoni ühisdeklaratsioon töötajate esindamise kohta (EÜT 2002, L 80, lk 29; ELT eriväljaanne 05/04, lk 219), ning täpsustatud ja rakendatud Euroopa Parlamendi ja institutsiooni töötajate ametiühingute ja kutseorganisatsioonide vahel 12. juulil 1990 sõlmitud raamlepingus, ning on rikutud hea halduse põhimõtet, mis on sätestatud harta artiklis 41.
               
            
                  2.
               
               
                  Teise väite kohaselt puudus haldusakti vastuvõtjal pädevus ja rikutud on õiguskindluse põhimõtet.
               
            
                  3.
               
               
                  Kolmanda väite kohaselt on rikutud õigust tõhusale õiguskaitsevahendile, mis on sätestatud harta artiklis 47.